Document ID: 32005R1295

KOMMISSIONENS FORORDNING (EF) nr. 1295/2005
af 5. august 2005
om fastlæggelse for produktionsåret 2004/05 af støttenedsættelse for kunsttørret foder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 603/95 af 21. februar 1995 om den fælles markedsordning for tørret foder (1), særlig artikel 5, stk. 2, og
ud fra følgende betragtninger:
(1)
Forordning (EF) nr. 603/95 blev med virkning fra den 1. april 2005 erstattet af Rådets forordning (EF) nr. 1786/2003 af 29. september 2003 om den fælles markedsordning for tørret foder (2). Sidstnævnte forordning anvendes fra den 1. april 2005, hvor produktionsåret 2005/06 begynder. Derfor bør forordning (EF) nr. 603/95 fortsat anvendes til fastsættelse af det endelige støttebeløb for produktionsåret 2004/05.
(2)
I artikel 3, stk. 2 og 3, i forordning (EF) nr. 603/95 fastsættes de støttebeløb, der skal udbetales til forarbejdningsvirksomhederne for henholdsvis kunsttørret foder og soltørret foder inden for de maksimale garantimængder, der er angivet i artikel 4, stk. 1 og 3, i nævnte forordning.
(3)
De mængder, som medlemsstaterne meddeler Kommissionen for produktionsåret 2004/05, jf. artikel 15, litra a), andet led, i Kommissionens forordning (EF) nr. 785/95 af 6. april 1995 om gennemførelsesbestemmelser til Rådets forordning (EF) nr. 603/95 om den fælles markedsordning for tørret foder (3), omfatter de oplagrede mængder den 31. marts 2005, for hvilke der efter artikel 34 i Kommissionens forordning (EF) nr. 382/2005 af 7. marts 2005 om gennemførelsesbestemmelser til Rådets forordning (EF) nr. 1786/2003 om den fælles markedsordning for tørret foder (4) kan ydes støtte i henhold til artikel 3 i forordning (EF) nr. 603/95.
(4)
Af meddelelserne fremgår det, at den maksimale garantimængde for kunsttørret foder er overskredet med 16 %.
(5)
Derfor bør støtten for kunsttørret foder nedsættes i overensstemmelse med artikel 5, stk. 1, i forordning (EF) nr. 603/95.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Tørret Foder -
UDSTEDT FØLGENDE FORORDNING:
Artikel 1
For produktionsåret 2004/05 nedsættes støtten for kunsttørret foder, jf. artikel 3, stk. 2, i forordning (EF) nr. 603/95, til:
-
64,36 EUR/t i Tjekkiet
-
56,40 EUR/t i Grækenland
-
54,11 EUR/t i Spanien
-
57,02 EUR/t i Italien
-
63,24 EUR/t i Litauen
-
59,04 EUR/t i Ungarn
-
65,55 EUR/t i de øvrige medlemsstater.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. august 2005.

Labels: 3
17
19
6